Կոնստանտին Իվլև

**Կոնստանտին Վիտալիևիչ Իվլև** (, ), ռուս շեֆ-խոհարար, ձեռնարկատեր, ռեստորատոր, հեռուստահաղորդավար, վիդեոբլոգեր և խոհարարության մասին գրքերի հեղինակ։ «ՏԷՖԻ» մրցանակի դափնեկիր (2019)։

Խոհարարական՝ «Նոր ռուսական խոհանոց» ուղղության հիմնադիրն է, ղեկավարում է *«Ivlev Group»* ընկերությունը և *«Ivlev Chef Production»*, *«Ivlev Chef BY Home Kitchen»* բրենդները։

## Կենսագրություն
Կոնստանտին Վիտալիևիչը ծնվել է 1974 թվականի հունվարի 12-ին Մոսկվայում։ Դպրոցն ավարտելուց հետո սովորել է № 19 մասնագիտական-տեխնիկական ուսումնարանում՝ «Խոհարար» մասնագիտությամբ։ Ռեստորանային արդյունաբերության ոլորտում սկսել է աշխատել 1993 թվականից։ 

Մի քանի տարի աշխատել է որպես ունիվերսալ խոհարար, իսկ հետո՝ որպես սու շեֆ՝ մայրաքաղաքային սրճարաններում և ռեստորաններում («Սթեյք-հաուս», «Դիանա», «Նոստալջի»)։ Նաև մասնագիտական վերապատրաստումներ է անցել արտասահմանյան ռեստորաններում, սովորել է հայտնի «միշլենյան» հրուշակագործ Պատրիկ Պաժեսի մոտ։

1997 թվականին Ռոման Ռոժնիկովսկու հրավերով դարձել է *«Репортёр»* ռեստորանի շեֆ-խոհարարը։ 

1998-2000 թվականներին Յուրի Ռոժկովի հետ միասին աշխատել է «Նոստալջի» ռեստորանում, որտեղ հետագայում վերադառնում է որպես շեֆ-խոհարար։ Որպես բրենդ-շեֆ՝ մշակում է *«Аист»*, *«Раздоры-2000»* և *«San Michelle»* ռեստորանների խոհանոցների ճաշացանկը և հայեցակարգը։

2000-2002 թվականներին որպես շեֆ-խոհարար՝ աշխատել է *«In Vino»*, *«VIP-21»*, *«Бульваръ»* ռեստորաններում և հենց այս ժամանակահտվածում էլ սկսել է մշակել իր հեղինակային խոհանոցը։

Համագործակցում է Ալեքսանդր Զատուրինսկու հետ, 2003-2005 թվականներին հանդիսացել է Զատուրինսկու՝ *«L`Etranger»* և *«Zebra Square»* ռեստորանների շեֆ-խոհարարը։ Միևնույն ժամանակ, հիմնել է խոհանոց՝ *«Poison»* ռեստորան-ակումբում, առաջին անգամ սկսել է աշխատել Բորիս Զարկովի և Անտոն Սոտնիկովի հետ։

2004 թվականին Իվլևը գրել է իր առաջին գիրքը՝ «Խոհանոցի՝ իմ փիլիսոփայությունը», որտեղ ձևակերպում է սեփական գաստորոնոմիական փիլիսոփայությունը  և մտքեր է արտահայտում պրոֆեսիոնալ խոհանոցի վերաբերյալ։ Այդ նույն տարում ՕԼեգ Անանևի հետ միասին Եկատերինբուրգում բացում է *«КЭФ»* սրճարան-ռեստորանը (հաստատությունն աշխատել է 12 տարի՝ փակվելով 2016 թվականին)։

2005-2006 թվականներին եղել է *«The Сад»* և *«Bad Cafe»* ռեստորանների խոհանոցների ղեկավարը, ինչպես նաև իրականացրել է օպերացիոն կառավարումը, իսկ փոքր-ինչ ուշ սկսել է համագործակցությունը Արկադի Անատոլևիչ Նովիկովի հետ։

2006-ից 2008 թվականներին հանդիսացել է Նովիկովի՝ *«GQ-Bar»* ռեստորանի շեֆ-խոհարարը, միևնուն ժամանակ, ձևակերպում է նաև «նոր ռուսական խոհանոցի» գաղափարը։ Հայեցալարգի հիմքում գտնվում են հետևյալ գործոնները՝ ռուսական մթերքների կիրառում, ժամանակակից տեխնոլոգիաների օգտագործում և աշխատանք՝ ուտեստի ներկայացման ուղղությամբ։

2008-ից 2010 թվականներին հանդիսացել է *«Ginza Project»* հոլդինգ խոշոր ռեստորանային բիզնեսի բրենդ-շեֆը։ Միևնույն ժամանակ, իրականացրել է «Sheraton Palace Hotel»-ի խոհանոցի ամբողջական վերակազմակերպում՝ այնտեղ աշխատելով 2 տարի՝ որպես *Executive Chef*։

2009 թվականին Իվլևը դառնում է ֆրանսիական *«Confrérie de la chaîne des rôtisseurs»* գաստորոնոմիական ասոցիացիայի անդամ, ավելի ուշ դառնում է Ռուսաստանի պրոֆեսիոնալ խոհարարների և հրուշակագործների ֆեդերացիայի ղեկավարը։ Այս նույն տարում Կոնստանտին Իվլևի և Յուրի Վլադիմիրովիչ Ռոժկովի ղեկավարությամբ Ֆեդերացիայում հիմնվում է *«Ask the chef»* խոհարարական դպրոցը։

2010 թվականին Բորիս Զարկովի հետ միասին շահագործման է հանձնում *«Luciano»* ընտանեկան ռեստորանը, իսկ 2011 թվականին բացվում է Զարկովի և Իվլևի հաջորդ համատեղ նախագիծը՝ «White Rabbit» բարձր խոհանոցի ռեստորանը, որն ստեղծվել է Ալեքսանդր Զատուրինսկու մասնակցությամբ։ Երկու հաստատություններում էլ Իվլևը հանդիսանում էր շեֆ-խոհարար և ղեկավարող գործընկերներից մեկը։ Սակայն, Զարկովի հետ ունեցած կոնֆլիկտից հետո՝ 2012 թվականին, Իվլևը և Զատրունսկին դուրս են գալիս միանգամից երկու նախագծերից։

2012-2016 թվականներին «Առագաստ» և *«Wicked»* ռեստորաններում աշխատել է որպես շեֆ խոհարար։ Երկու ռեստորաններում էլ Իվլևը պրոպագանդում է ժամանակակից եվրոպական և նոր ռուսական խոհանոցները (որի ուտեստների մեծ մասի հեղինակը հենց ինքն է հանդիսանում)։

Միաժամանակ, որպես բրենդ-շեֆ միանում է *«Barry White»*, *«Եսենին»* և *«Родина»* գրանդ-հոթելի նախագծերին։ Յուրի Ռոժկովի մահվանից հետո՝ 2016 թվականին, փակում ՝ իրենց համատեղ խոհարարական դպրոցը։

Փոքր-ինչ ուշ բացում է *«IVLEV Group»* ղեկավարող ռեստորանային կազմակերպությունը։ Այս կազմակերպության հովանու ներքո Մոսկվայում հիմնվում է մի քանի հաստատություն՝ *«Monster Hills»* ընտանեկան եվրոպական ռեստորանը՝ *«[[Авиапарк]]»* առևտրի կենտրոնում, ինչպես նաև 2 սթեյք-հաուս՝ *«Эль Гаучито»*-ն և *«ПроМясо»*-ն։

Այս ժամանակահատվածում սկսում է նաև իր առևտրային բրենդի մշակումը, ինչպես նաև դուրս է գալիս ինտերնետային միջավայր։ Համագործակցում է *«[[ПЯТНИЦА!]]»* հեռուստաալիքի հետ՝ այնտեղ վաքրելով խոհարարական շոուներ։

2018 թվականի ամռանը Կոնստանտինը դառնում է *«Сирень»* ռեստորանի բրենդ-շեֆը․ ռեստորանը գտնվում է մոսկովյան զբոսայգիներից մեկում և պատկանում է ֆուտբոլիստ Ալեքսանդր Սամեդովին։ Իվլևը զուգահեռաբար Նիժնի Նովգորոդում բացում է «Մշակույթի այգի» ռեստորանային համալիրը և իրականացնում է *«ОКА»* գրանդ-հոթելի ամբողջական վերաբրենդավորում։ Հյուրանոցին կից բացում է 2 ռեստորան՝ *«E11EVEN»*-ը և *«Ока»*-ն, որոնք ունեին Իվլևի համար ավանդական դարձած ուղղվածություն՝ ռուսական և եվրոպական խոհանոցներին բնորոշ։ Հյուրանոցը և վերջինիս կազմում գործող ռեստորանները գտնվում են *«IVLEV Group»*-ի ղեկավարման ներքո։

2019 թվականին լքում է *«Monster Hills»* և *«ПроМясо»* ռեստորանները (վերջինս փակվում է Իվլևի հեռանալուց հետո՝ 3 ամսի անց)։ Հենց նույն գարնանը Իվլևը դառնում է WorldSkills Kazan 2019-ի թվով 7-րդ դեսպանը։

2019 թվականին նաև ռեստորան է հիմնում Մոսկվայում, որը *fine-dining* ոճավորմամբ էր և կոչվում էր *«Drinks&Dinners»*։

Ռեստորանա-հյուրանոցային բիզնեսի ոլորտի բազմաթիվ ֆորումներում շարունակում է հանդես գալ որպես հրավիրյալ դասախոս, մշտապես հանդես է գալիս մաստեր-կլասսներով, վարում է սեփական բլոգը։ Հաճախ հանդես է գալիս որպես խոհարարական փառատոների, մրցույթների և այլ միջոցառումների կազմակերպիչ՝ ողջ ՌԴ տարածքում։ Այսպես, օրինակ, Իվլևի հերթական խոհարարական փառատոնը՝ *«Да, Шеф!»*-ը, Նիժնի Նովգորոդում իր շուրջն է հավաքել գրեթե 100 հազար մարդու, ինչը տեղի է ունեցել 2023 թվականի օգոստոսին։

Ակտիվորեն աշխատում է երեխաների հետ, զբաղվում է դեռահասների դասավանդման գործընթացով, մանկական խոհարարական ճամբարների կազմակերպմամբ, հանդիսանում է Դպրոցականների ռուսական շարժման արտակարգ և լիազոր դեսպանը («Շեֆ-խոհարարը՝ դպրոցում»)։

2022 թվականի դեկտեմբերին Կոնստանտինը պարգևատրվել է «Ռեստորանային բիզնեսի դափնե ճյուղ»-ով՝ հանդես գալով որպես «Լավագույնները՝ արդյունաբերության մեջ» անվանակարգի հավակնորդ (Շեֆ-լեգենդ)։ Իր՝ 20 տարուց ավելի ունեցած մասնագիտական գործունեության ճանապարհին Իվլևը, որպես շեֆ-խոհարար, ամբողջ երկրի տարածքում հիմնել է մի քանի տասնյակի հասնող ռեստորանների խոհանոցները, ինչպես նաև նրա թևի տակից են դուրս եկել այնպիսի հայտնի շեֆ-խոհարարներ, ինչպիսիք են Իլյա Զախարովը, Կիրիլ Բերգերը, Վյաչեսլավ Կազակովը, Անդրեյ Սուլիմը, Վասիլի Եմելյանենկոն, Անդրեյ Կոլոջյանին և շատ ուրիշներ։

[մինի|Կոնստանտին Իվլևը [2020|2020 թվականին]]

Տարվա ընթացքում մի քանի անգամ Իվլևը կազմակերպում է անվանի գալա-ընթրիքներ՝ ամբողջ աշխարհում, և որտեղ հենց ինքն է պատրաստում ուտեստները, ինչպես նաև ցուցադրում է հեղինակային խոհանոցին պատկանող էքսկլյուզիվ ուտեստներ։

2025 թվականին բացում է հեղինակային փոփ-ան ռեստորանը՝ *«Шеф by Ивлев»*-ը։

## Անձնական կյանք
Երկրորդ անգամ ամուսնացել է լրագրող Վալերիա Կուդենկովայի հետ։ Իվլևն առաջին ամուսնությունից ունի 2 երեխա՝ Մատվեյը և Մարուսյան, իսկ երկրորդ ամուսնությունից՝ 1 երեխա՝ Նիկան։

Սպորտից նախընտրում է լողը և ֆուտբոլը։ Երկրպագում է մայրաքաղաքային «Դինամո» ակումբին։ Ունի փոփ-արտ ոճին պատկանող տիկնիկային կերպարով խոհարարների և նկարների հավաքածու։

## Հեռուստատեսություն
2010 թվականի մարտին իր կոլեգա Յուրի Ռուժկովի հետ դարձել է «Դոմաշնի» հեռուստաալիքով ցուցադրվող «Ուտելիքի շաբաթ» նախագծի վարողը։ Երկու խոհարարները 2010-ից 2014 թվականներին հաջորդաբար վարել են «Հարցրեք խոհարարին» և «Սննդի ամանորյա շաբաթ» հեռուստահաղորդումները։

2011-2013 թվականներին նրանք նաև վարել են «Անմիջապես կերե՛ք սա» հեռուստահաղորդումը, որը հեռարձակվում էր «ՍՏՍ» հեռուստաալիքով.

2016 թվականին միանգամից երկու հեռուստահաղորդումների հաղորդավար է դարձել կաբելային «Խոհանոց TV» հեռուստաալիքում՝ վարելով «Համ՝ գրպանին համապատասխան» և «Իմ-քո ուտելիքը» հեռուստահաղորդումները։ 2016 թվականին «Արծաթե անձրև» ռադիոալիքով սկսել է վարել «Համի չորեքշաբթի» ռուբրիկան, ինչպես նաև «Ֆուտբոլը՝ համի հետ միասին» հեռուստահաղորդումը՝ «Դինամո TV» հեռուստաընկերությամբг։

2016 թվականի հունիսից համագործակցում է *«[[ПЯТНИЦА!]]»* հեռուստաալիքի հետ․ 2016 թվականից 2025 թվականը ներառյալ հանդիսացել է «Դանակների վրա», «Դժոխային խոհանոց», «Շեֆերի մարտ» (Ռենատ Ագզամովի հետ միասին), «Մարուսյա և շեֆ», «Երիտասարդ դանակներ», «Դժոխային շեֆ» շոուների վարողը։

Ներկայում այդ նույն հեռուստաալիքում վարում է մի քանի նոր շոուներ՝ «Երիտասարդ դանակներ․ նոր արյուն», «Տնային տնտեսուհիները՝ ընդդեմ շեֆերի» (Օլգա Կարտունկովայի հետ միասին), «Լրիվ վայրէջք»։

2019 թվականին ստացել է «ՏԷՖԻ-2019» մրցանակը՝ «Լավագույն զվարճացնող հեռուստահաղորդում» անվանակարգում («Դանակների վրա» շոու)։
## Գրքեր
* «Խոհանոցի՝ իմ փիլիսոփայությունը» (Մոսկվա, «Ресторанные ведомости», 2004. — ISBN 5-98176-018-4),
* «Իսկական տղամարդկանց խոհանոցը» (Մոսկվա, «Эксмо», 2011. — ISBN 978-5-699-47070-9 (Յուրի Ռոժկովի համահեղինակությամբ)),
* «Պատրաստում ենք․ մեկ, երկու, երեք» (Մոսկվա, «Астрель», 2012. — ISBN 978-5-271-41020-8),
* «Ռուսաստանը տանն է պատրաստում» (Մոսկվա «Эксмо», 2013. — ISBN 978-5-699-59646-1 (Յուրի Ռոժկովի համահեղինակությամբ)),
* Գրքերի շարք՝ «Շեֆ-խոհարարի դասեր» (Մոսկվա «ОлмаМедиаГрупп / Просвещение», 2014. — ISBN 978-5-373-00074-1)
* Գրքերի շարք՝ «Համեղ արկածներ» (Մոսկվա, «Ivlev Group», 2023. — ISBN 978-5-605-0027-1-0.)

## Պարգևներ
* 2000 - Ռուսաստանում բարձրագույն խոհանոցի շաբաթվա մասնակից (միակը՝ ռուսաստանյան խոհարարներից),

* 2000 - Ռուսաստանի առաջին խոհարարական առաջնության բրոնզե մեդալակիր,

* 2001 - Ռուսաստանի երկրորդ խոհարարական առաջնության բրոնզե մեդալակիր,

* 2001 - *«Коммерсантъ-Weekend»* շաբաթաթերթի՝ «Տարվա շեֆ» մրցանակի հաղթող,

* 2007 - *«Time Out»* ամսագրի՝ «Տարվա շեֆ» մրցանակի հաղթող,

* 2007 - «Շեֆ» ամսագրի՝ «Տարվա շեֆ» մրցանակի հաղթող,

* 2017 - «Դափնե ճյուղ»-ի մրցանակակիր՝ «Լավագույն ռեստորան-ատրակցիոն Monster Hills» անվանակարգում,

* 2017 - *«Food Show Awards 2017»* մրցանակի հաղթող՝ «Խոհարարական հեռուստածրագրի լավագույն վարող» անվանակարգում,

* 2018 - «Դափնե ճյուղ» մրցանակ՝ ռեստորանային լավագույն հայեցակարգի՝ «Ծուխ՝ կրակի հետ / Մսի մասին»-ի համար,

* 2018 - *«Food Show Awards 2018»*-ի հաղթող՝ «Խոհարարական հեռուստածրագրի լավագույն վարող» անվանակարգում,

* 2019 - «Դափնե ճյուղ» մրցանակակիր՝ «Կողմնորոշում տեղանքի վրա»՝ ռեստորանային լավագույն հայեցակարգի համար,

* 2019 - «ՏԷՖԻ» մրցանակակիր՝ «Լավագույն զվարճացնող հեռուստածրագիր» անվանակարգում՝ «Դանակների վրա» հեռուստանախագծի համար։

## Ծանոթագրություններ

Կատեգորիա:Խոհարարներ
Կատեգորիա:Խոհարարություն
Կատեգորիա:ՏԷՖԻ մրցանակի դափնեկիրներ